**ORDIN**

**privind aprobarea listelor cu persoanele care locuiesc în așezările informale de pe raza județului Sibiu în vederea introducerii acestora pe listele suplimentare pentru a beneficia de ajutoare alimentare/ produse de igienă în cadrul Programului operaţional Ajutorarea persoanelor defavorizate – POAD 2019 - 2021**

**Prefectul Judeţului Sibiu,**

În baza referatelor Serviciului Monitorizarea Serviciilor Publice Deconcentrate şi Dezvoltare Economică, înregistrate sub nr. 10530/30.06.2020, respectiv nr. 10862/06.07.2020, prin care se propune emiterea unui ordin privind privind aprobarea listelor cu persoanele care locuiesc în așezările informale de pe raza județului Sibiu în vederea introducerii acestora pe listele suplimentare pentru a beneficia de ajutoare alimentare/ produse de igienă în cadrul Programului operaţional Ajutorarea persoanelor defavorizate – POAD 2019 - 2021,

Conform prevederilor art. 3 alin. (1) lit. c), alin. (3) și art. 4 alin. (3) lit. b) din Ordonanța de Urgență a Guvernului nr. 84/2020 pentru stabilirea unor măsuri necesare în vederea implementării Programului operațional Ajutorarea persoanelor defavorizate – POAD,

Luând în considerare adresele unităților administrativ - teritoriale din județul Sibiu referitoare la persoanele care locuiesc în așezările informale de pe raza județului Sibiu,

În temeiul prevederilor art. 275 alin. (1) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,

**O R D I N :**

**Art. 1.** – Se aprobă lista cuprinzând persoanele din așezările informale de pe raza administrativ – teritorială a municipiului Sibiu, conform Anexei nr. 1 la prezentul ordin, care este parte integrantă din acesta.

**Art. 2.** - Se aprobă lista cuprinzând persoanele din așezările informale de pe raza administrativ – teritorială a comunei Bazna, conform Anexei nr. 2 la prezentul ordin, care este parte integrantă din acesta.

**Art. 3.** - Se aprobă lista cuprinzând persoanele din așezările informale de pe raza administrativ – teritorială a comunei Gura Râului, conform Anexei nr. 3 la prezentul ordin, care este parte integrantă din acesta.

**Art. 4.** - Se aprobă lista cuprinzând persoanele din așezările informale de pe raza administrativ – teritorială a orașului Agnita, conform Anexei nr. 4 la prezentul ordin, care este parte integrantă din acesta.

**Art. 5.** - Se aprobă lista cuprinzând persoanele din așezările informale de pe raza administrativ – teritorială a orașului Tălmaciu, conform Anexei nr. 5 la prezentul ordin, care este parte integrantă din acesta.

**Art. 6.** - Se aprobă lista cuprinzând persoanele din așezările informale de pe raza administrativ – teritorială a comunei Șeica Mică, conform Anexei nr. 6 la prezentul ordin, care este parte integrantă din acesta.

**Art. 7.** - Se aprobă lista cuprinzând persoanele din așezările informale de pe raza administrativ – teritorială a comunei Dârlos, conform Anexei nr. 7 la prezentul ordin, care este parte integrantă din acesta.

**Art. 8.-** Comunicarea ordinului revine Serviciului Monitorizarea Serviciilor Publice Deconcentrate şi Dezvoltare Economică.

|  |
| --- |
| **P R E F E C T,** |
| **Mircea – Dorin Crețu** |

**Sibiu, în 7.07.2020**

**Nr. 311**